
УВОД

Стратегията за развитие на ОУ „Димитър Камбуров”, с. Стрелци, общ. Котел се основава на принципите и насоките на ЗПУО, приоритетите на МО и на РУО - Сливен, както и на специфичните особености на училището.

І. Анализ на състоянието на училището и на външната среда

За времето на своето съществуване училището ни е създало свой облик и традиции и се наложи като училище, в което работят специалисти, ангажирани с обучението и възпитанието на децата. Училището е основно, не е средищно и не е защитено. Всички ученици са от турския етнос, поради което основните приоритети са усвояване на български език и приобщаване на децата към националните традиции и ценности. Обхванати са всички подлежащи на задължително обучение ученици в селото, но техният брой е недостатъчен и се налага дофинансиране от общината. През последните години няма отпадащи ученици, неизвинените отсъствия са малко, няма проблеми със злоупотреба на алкохолни напитки, тютюневи изделия и наркотици, случаите на неприемливо или агресивно поведение сред учениците са редки и по-скоро изключение. Традиционно учениците имат стремеж към изява на училищни и извънучилищни мероприятия – олимпиади, конкурси и състезания, нерядко печелят призови места. МТБ се обновява и осъвременява непрекъснато, съгласно новите нормативни изисквания и повишените потребности в образователния процес в рамките на ограничените финансовите възможности, които позволява бюджетът. Основен проблем е състоянието на компютърния кабинет, който е оборудван с морално остаряла техника, но за подмяната и липсват средства. За съжаление училището никога не е разполагало с физкултурен салон, зимно време занятията се провеждат в приспособена класна стая, която не е достатъчно оборудвана. Всяка година се правят частични ремонти на покрива, но с оскъдните средства, с които разполагаме поддържането на сградния фонд е трудно. Друг проблем, който съпътства работата ни е осигуряването с правоспособни педагози – мястото и отдалечеността му, лошите битови условия от XIX век и нередовния транспорт често отблъскват квалифицираните учители. Училището полага всички усилия да запази образователните традиции и просветния български дух, давайки възможност за по-добра житейска реализация на учениците си. Практика е училището да участва в конкурси, олимпиади и спортни състезания.
ВИЗИЯ
Изграждане на  характерна и конкурентна образователна и възпитателна среда, която насърчава и подкрепя всяка отделна личност в нейния стремеж към творческо и личностно развитие.
МИСИЯ
Постоянна работа за създаване на гаранции, че децата и младите хора, обучавани в училището, като част от съвременното демократично общество, придобиват нагласата, знанията и уменията, които са им необходими, за да учат цял живот, да се трудят и проявяват високо гражданско съзнание.  
ПРИНЦИПИ НА РАЗВИТИЕТО
Ориентираност към личността - Най-важната задача е успехът на отделната личност.
Равен достъп - Всеки ученик постъпил в училището има право да получи качествено образование, което отговаря на нуждите и способностите му.
Сътрудничество - Успешната образователна и възпитателна политика - като се започне от начален етап и се стигне до осмокласниците – да се основава на широко участие в сътрудничество с други институции - от концепцията до изпълнението.
Отговорност - Всички членове на педагогическата колегия и помощно-обслужващия персонал, ангажирани в образователната, възпитателната и обслужващата дейност, осъществявана в училището, носят отговорност за постигане на трайни ефекти с дългосрочно въздействие.
Гъвкавост - Образователната и възпитателната дейност е ориентирана към многообразните личностни потребности и предоставя възможности за свободен избор на обучаваните.
Единство в многообразието - Обучението, подготовката и възпитанието на децата и учениците се осъществяват в рамките на единна културно-образователна среда, която създава гаранции за защита и развитие на отделните култури и традиции в рамките на училищната образователна политика и общо културно-езиково пространство.
Новаторство - Административното ръководство и педагогическата колегия демонстрира воля и възможности за възприемане на нови подходи и философии с цел постигане на по-добри резултати.
Автономност - Училището, като част от системата на образованието ползва автономия да провежда собствена политика, отговаряща на държавните образователни изисквания.
Отчетност - Всички участници в образователната и възпитателната дейности отговарят и се отчитат за своите действия с цел осигуряване на ефикасност, ефективност и резултатност на политиките.
Ефективност - Динамично управление, реализация и обвързване на ресурсите с конкретни резултати, оценка на миналия опит и бъдещото въздействие.
Законосъобразност - Всички цели, приоритети, мерки и конкретни действия съответстват на Конституцията на Република България, ЗЗД, ЗНП и другите нормативни актове.

II. ЦЕЛ НА СТРАТЕГИЯТА

1. Основна цел до 2030 година
Поддържане на високо качество и ефективност на УВП в съответствие с изискванията на ДОИ и стратегията на МОН за развитие на образованието в Република България за отваряне на европейското образование към света. ОУ ”Димитър Камбуров” ще осигурява на всеки ученик висока степен на функционална грамотност в областта на ИТ и чуждоезикова комуникативна компетентност; изграждане на естетически усет към заобикалящата го среда; развиване и поддържане на физическата му работоспособност и подготовка за активен и здравословен начин на живот.
Да осигури задълбочена базисна подготовка на учениците в начален етап и прогимназиален етап на основно образование според държавните образователни изисквания и стандарти, приобщаване към националните и общочовешките ценности, създаване на необходимите условия за най-успешно обучение и възпитание, осигуряване на психологически и социален комфорт на всяко дете.
Да провокира и стимулира мисленето и самостоятелността с цел формиране на практически умения и развитие на интелекта, интересите и способностите на учениците.
Да насърчи творческата дейност на учители и ученици чрез прилагане на иновационни технологии и методи на обучение. 
1.1. Подцели:
1.1.1. Поддържане на високо качество и ефективност на УВП по предметите от изучаваните КОО на учебния план в начален и прогимназиален етап на основната степен на образование.
· Осигуряване на учебния процес с правоспособни учители
· Липса на свободни часове за учениците в начален етап и прогимназия
· Участие на учениците в учебни дейности повишаващи мотивацията за учене
· Развиване творческите способности на учениците
· Използване на интерактивни методи на обучение, електронни уроци и други съвременни методики
Очаквани резултати: Покриване на ДОИ от учениците при външно оценяване в IV и VII клас. Участие и класиране на ученици в олимпиади, различни видове състезания организирани от МО, Община.
1.1.2. Интегриране и въвеждане на ИКТ в УВП. Да научим учениците да работят с компютър, в рамките на учебните часове, и да го използват като работен инструмент, е една от целите, за които училището си поставя задачата да осигури необходимите ресурси, както технологични, така и човешки.
· Осъвременяване на компютърния кабинет.
· Използване на ИКТ чрез прилагане на иновационни методи и подходи в обучението.
Очаквани резултати: Повишаване професионалната квалификация на учителите, създаване на необходими условия за професионална реализация и израстване. Учениците, завършващи ОУ ”Димитър Камбуров”, да бъдат подготвени за успешна реализация в информационното общество като основна предпоставка за бъдещо професионално развитие.
1.1.3.1. Изграждане и развиване у децата на стратегии за учене и общуване на ЧЕ като гаранция за устойчивост на усвояването на ЧЕ в основната степен на училището.
· Създаване на навици за самостоятелност, самоконтрол и самооценка на собствените постижения по езика.
· Обучение по чужд език за учениците от II до VII клас в съответствие с документите на МО
· Развиване на познавателните способности и интереси на учениците като условие за разширяване на техния кръгозор и ориентацията им в съвременния свят.
Очаквани резултати: Да бъде изграден траен интерес и положително отношение към изучаването на ИКТ , природните науки, и опознаването на други народи; техния бит и култура, модели на поведение и ценностни системи.
1.1.4. Естетическо възпитание:
Основна тема: Естетическото възпитание - път към повишаване на духовната култура на подрастващите.
Очаквани резултати: Да изградим у децата един толерантен и позитивен модел на общуване с връстниците, семейството и природата.
1.1.5. Спорт
Стремим се нашите ученици да получат физическо възпитание, което ще им позволи да разбират спорта и физическите упражнения като източник на персонално удоволствие, грижа за тялото и равновесието на духа, като път и средство за преодоляване на опасности като дрогата и скуката. Нашето мото е: “Спорт за всеки ученик!”
· Повишаване качеството на УВП чрез единство на обучение и възпитание за формиране на качествени знания, двигателна и здравна култура.
· Формиране на позитивно отношение към двигателната активност, умения за групови взаимодействия и насърчаване на генетично заложената “любов към движенията”.
Очаквани резултати: В свободното време учениците да си изберат един от спортовете развивани в училище /футбол баскетбол, волейбол, лека атлетика, шах/ и да се изяваяват на общоучилищните ученически игри.
1.1.6. Извънкласни и извънучилищни дейности
Участие на учениците по проекти за извънкласни и извънучилищни дейности.
Очаквани резултати: Превръщане на училището в желана територия на учениците.

III. ДЕЙНОСТИ

1. Административно–управленска дейност
1.1. Приоритетно внедряване на иновации в организацията и управлението на училището.
1.2. Изграждане на собствен облик като привлекателно и преуспяващо училище.
1.3. Утвърждаване и прилагане на системата за кариерно развитие на учителите. 
1.4. Усъвършенстване на училищната документация в съответствие с ДОИ и СФУК - опростяване, компютъризиране и др.
1.5. Оптимизиране на информационното осигуряване: набавяне на основна методическа литература и педагогически издания; акцентиране върху обслужването на основните дейности – обучението и възпитанието.
1.6. Усъвършенстване на работата с родители и представители на местната общност в посока на съпричастност и активизиране на родителската общност като трета страна на УВП.

1.7. Задълбочаване на взаимодействието с факторите от социалната среда – родителите, бизнес средите, обществеността, културните и други институции, които биха били полезни на училището.
1.8. Организиране и провеждане на ежегодна рекламна кампания с цел популяризиране на достиженията на училищния екип и привличане на нови ученици и съмишленици. 
2. Образователно-възпитателна дейност
2.1. Поставяне на ученика в центъра на цялостната дейност и изграждане на положителна мотивация към учебния процес.
2.2. Усвояване на основни научни понятия и принципи за интегриране на минал опит с нови знания от различни области от науката и практиката.
2.3. Ангажиране на родителската общност в живота на училището, различните дейности и проекти.
2.4. Установяване на такива отнашения с родителите, които ще ни дадат възможност съвместно да работим за развитието на децата. 
2.5. Подготовка на учениците за информационно общество.
2.6. Продължаване на превантивната работа с деца в риск.
2.7. Използване на компютърния кабинет за разработка и провеждане на учебни часове по методически обединения.
2.8. Придобитата функционална ИТ грамотност да се използва пълноценно при работа по проекти.
2.9. Въвеждане на иновационни методи в обучението по чужд език.
2.10. Използване на учебни материали на електронен носител или представени в уеб-пространството.
2.11. Изграждане на естетически критерии за заобикалящата ни среда, желание за нейното естетизиране, подобряване и опазване.
2.12. Развиване на естествените заложби на учениците с внимание и разбиране към чувствителността на тяхната природа в тази училищна възраст.
2.13. Използването на часовете от естетическия цикъл и като основа на превантивната възпитателна работа c проблемни деца. 
2.14. Насърчаване на учениците от различни възрасти да се включват в училищните мероприятия, за да се осигури приемственост на създадените традиции.
2.15. Популяризиране на постиженията на учениците сред родителите, обществеността и връстниците им, чрез постоянни изложби, медийни изяви и други.
2.16. Развиване на творческите способности на учениците чрез създаване на театрална група и детска вокална група.
3. Квалификационна дейност
Човешките и професионални качества на учителите от училището са гаранция за постигането на целите на настоящата стратегия. Признаваме и оценяваме собствените усилия на учителите в техния стремеж за постоянно обучение.
3.1. Извеждане на постоянната квалификация на учителите сред приоритетните за училището дейности.
3.2. Насърчаване на учителите за работа в екип.
3.3. Постигане създаването на етични междуличностни отношения между учителите, така че да се почувстват удовлетворени от работата си и от цялостното изпълнение на стратегията на училището.
3.4. Повишаване на квалификацията на училищните комисии с цел успешно популяризиране дейността на училището.
3.5. Засилване на интеграционните връзки с близките училища.
3.6. Стимулиране повишаването на квалификацията и преквалификацията в отговор на променените индивидуални нужди.
4. Финансова дейност
4.1. Основното осигуряване за работата на училището се извършва чрез системата на делегирания бюджет.
4.2. Утвърждаване на правилници свързани със СФУК.
4.3. Допълнително финансиране от община Котел
4.4. Сключване на договори за педагогически услуги с образователни фирми.
4.5. Привличане на спонсори за подобряване на материалната база на училището, модернизация на офис техниката и спортните съоръжения.
4.6. Участие в национални и международни проекти.
5. Социално-битова дейност 
5.1. Осигуряване на безплатно хранене на деца от социално слаби семейства /здравословна закуска за учениците от начален етап /.
5.2. Осигуряване на безопасна и здравословна социална и физическа среда за ученици и учители.
5.3. Подобряване на физическото развитие и дееспособността на учащите се.
5.4. Поддържане и осъвременяване на наличната материална база.
5.5. Социално осигуряване и развитие на колектива.
6. Заключение
Стратегията се осъществява в изпълнение на член 259, ал.1, т.1 от ЗПУО и чл.18 ал.1. от СФУК и е приета на заседание на Педагогическият съвет  Протокол 5/29.09.2014г., актуализирана Протокол 5/13.12.2016 г.,актуализирана Протокол 1/05.09.2024г.


